钦定古今图书集成/明伦汇编/氏族典/第224卷 > 《廖用贤尚友录》 > 阳性初
## 钦定古今图书集成/明伦汇编/氏族典/第224卷 > 《廖用贤尚友录》 > 阳性初

按《善化县志》：“性初，号翼江，博学负才名。母寡，孝事之，
处兄弟友爱。由选贡任思南经历，卓有贤声。”

《谈薮》：隋京兆杜公瞻尝邀阳玠过宅，酒酣嘲谑，公瞻
谓：“兄既姓阳，阳货实辱孔子。”玠曰：“弟既姓杜。”杜伯尝
射宣王殿内将军牛子充，众推其机辨。尝谓玠曰：“‘君
阳有玠，恐不任厨’。玠曰：‘君牛既充，正可烹宰’。”又见玠
食芥葅曰：“君身名玠，何得复啖芥葅？”对曰：“君既姓牛，
何得不断牛肉？”太仓令张策在云龙门与玠议，理屈，
谓玠曰：“卿本无德量，忽共叔宝同名。”玠抗声曰：“尔既
非英雄，敢与伯符连讳！”太子洗马兰陵萧诩，有才辨，
尝谓玠曰：“流共工于幽州易北，恐非乐土。”玠曰：“放驩
兜于崇山江南，岂是胜地？”录尚书晋昌王唐邕问诸
省官曰：“卿等宜道本州宝物，定州人以绫绮为宝，徐
州人以鱼盐为宝。”及至，玠、邕曰：“卿幽州人，以何物为
宝？”答曰：“刺史严明，文武奉法，此幽州之宝也。”邕有愧
色。

《唐书阳城传》：城为道州刺史，治民如治家。州产侏儒，
岁贡诸朝。城哀其生离无所进。帝使求之，城奏曰：“州
民尽短，若以贡，不知何者可供。”自是罢。州人感之，以
阳名子。

《汉书》。